Vi likte oss veldig godt i huset. Det er vakkert og godt utstyrt, og takterasse og patio er nydelige uteområder. Huset ligger svært skjermet og fredelig, og er perfekt som utgangspunkt for korte og lengre turer på den vestlige delen av Kreta, slik vi brukte det. Vi anbefaler å ha bil eller scooter tilgjengelig, nettopp siden det ligger så avskjermet til. Vi vil særlig framheve stranden på Falassarna, ca. 25 minutters kjøring unna, med Blue Orange bar over stranda som det perfekte sted å se på solnedgangen. Info-folderen i huset gir ellers ypperlig veiledning. Det samme gjør "vaktmester" Neil, som også kan vise vei hvis det er vanskelig å finne huset i mørket ved ankomst. Vi nøler ikke med å anbefale dette som et deilig sted å trekke seg tilbake og nyte livet!